**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

**8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa 2016. október 17 -i ülésére**

**3. napirend**

**Tárgy: Pápakörnyéki Önkormányzatok Feladatellátó Társulás 2016. évi költségvetés 2. módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2016. évi költségvetését a Társulási Tanács 2/2016. (II. 11.) határozatával fogadta el.

A jelen előterjesztés a költségvetés módosítása 2016. május 25-e óta bekövetkezett változásokat vezetik át.

**BEVÉTELEK**

A Társulás bevételi előirányzatát az intézményi működési bevétel, a gesztor önkormányzattól, Gic Község Önkormányzatától (a csatlakozástól, 2016. 07. 01-től) átvett pénzeszköz, és a nyári diákmunka támogatásának igénybevétele módosították az alábbiak szerint:

**Bevételt módosító költségvetési tételek:**

Intézményi működési bevétel, kamatbevétel: 15 e Ft

Normatíva átvétele Vaszar Önkormányzatától: - 1.508 e Ft

(8 fő gondozott lemondása)

Gic Önkormányzatától hozzájárulás orvosi ügyelet: -29 e Ft

Nyári diákmunka támogatás 635 e Ft

**Bevétel módosításának egyenlege: - 887 e Ft**

**KIADÁSOK**

A társulás kiadási előirányzatát a személyi juttatások, (gondozói bér, nyári diákmunka) valamint azok járulékai, a dologi kiadások, számlavezetési díj összege módosították az alábbiak szerint:

**Kiadást módosító költségvetési tételek:**

Személyi juttatások: - 1.008 e Ft

Munkaadót terhelő járulék diákmunka járuléka): 135 e Ft

Egyéb dologi kiadások: - 37 e Ft

Számlavezetési díj jogelőd PKÖSZ részére 23 e Ft

**Kiadás módosításának egyenlege: - 887 e Ft**

A Társulás költségvetésének bevételi és kiadási főösszege a bemutatott módosításoknak megfelelően 887 e Ft-al csökken, 161.917 e Ft-ra

Kérem a Tisztelt Társulási Tanácsot, hogy a Társulás 2016. évi költségvetés 2. módosítását megtárgyalni, és azt a határozati javaslatnak megfelelően elfogadni szíveskedjék.

Összeállította: Vida László Gábor aljegyző

Horváth Attila Csabáné köztisztviselő

Vaszar, 2016. 09. 20.

**Varga Péter**

**elnök**

**Pápakörnyéki Önkormányzatok Feladatellátó Társulás**

**…/2016. (X.17.)**

**határozata**

**a Pápakörnyéki Önkormányzatok Feladatellátó Társulás**

**2016. évi költségvetéséről szóló**

**2/2016. (II. 11.) határozat módosításáról**

Magyarország 2016. évi központi költségvetéséről szóló 2015. évi C. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2016. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2016. évi költségvetésének főösszegét

161.917 e Ft bevétellel,

161.917 e Ft kiadással állapítja meg.”

2. A határozat 2. pontja helyében a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2016. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2016. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2016. évi működési és felhalmozási célú bevételi és kiadási előirányzatának mérlegét e határozat 6. melléklete tartalmazza.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„ 8) A Társulás által 2016. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat 9. pontja helyébe a következő rendelkezés lép:

„ 9) A Társulás tag önkormányzatai támogatás értékű, a Társulás működéséhez való hozzájárulását településenként e határozat 9. melléklet tartalmazza.”

10. A határozat egyéb rendelkezései nem módosulnak.

Határidő: Azonnal

Felelős: Varga Péter elnök